FINNOMENA Market Alert: หุ้นจีน A-Shares เด้งแรง 3% รับมาตรการช่วยเหลือ lockdown - FINNOMENA
ดัชนี China A50 และ CSI300 ปรับตัวขึ้นปิดตลาดที่ 3.09% และ 2.9% ตามลำดับ หลังรัฐบาลท้องถิ่นเมืองเซียงไฮ้ออกมาตรการช่วยเหลือกว่า 140,000 ล้านหยวน
30 มี.ค. 2565

ดัชนี China A50 และ CSI 300 ปรับตัวขึ้นปิดตลาดที่ 3.09% และ 2.9% ตามลำดับ หลังรัฐบาลท้องถิ่นเมืองเซี่ยงไฮ้ออกมาตรการช่วยเหลือกว่า 140,000 ล้านหยวน ทั้งการลดภาษี ยกเว้นค่าเช่า และสนับสนุนให้สถาบันการเงินปล่อยสินเชื่อช่วยเหลือ นอกจากนี้ยังส่งเสริมให้แพลตฟอร์มอินเตอร์เน็ตลดค่าบริการและให้บริการ cloud แบบไม่มีค่าใช้จ่ายเป็นเวลา 3 เดือน ขณะที่ทิศทางการเจรจาที่ดีระหว่างรัสเซียและยูเครนก็เป็นอีกปัจจัยที่หนุนตลาดหุ้นจีนในวันนี้
FINNOMENA Investment Team มองว่าหลายธุรกิจในประเทศจีนมีมาตรการรองรับการ lockdown อยู่แล้ว เช่น ภาคการเงินให้พนักงานใช้ชีวิตที่ออฟฟิส ส่วนภาคอุตสาหกรรมก็เปิดพื้นที่ให้แรงงานใช้ชีวิตในบริเวณโรงงานเช่นกัน ทำให้มาตรการช่วยเหลือจากภาครัฐนี้ได้เข้ามาทำหน้าที่ช่วยกระตุ้นเศรษฐกิจนอกเหนือจากการช่วยเหลือเท่านั้น เราจึงแนะนำให้นักลงทุนทยอยสะสมกองทุนหุ้นจีน A-Shares ตามสัดส่วนในพอร์ตการลงทุนแนะนำ
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นจีน
แชร์บทความ: